Edda Sif Pind Aradóttir, framkvæmdastýra Carbfix, segir sextán milljarða króna styrk frá Evrópusambandinu til fyrirtækisins vera mikla viðurkenningu bæði fyrir fyrirtækið og nýsköpun á Íslandi.
Carbfix fær 16 milljarða króna styrk frá Evrópusambandinu til að byggja nýja hreinsistöð í Straumsvík. Edda Sif Pind Aradóttir, framkvæmdastýra fyrirtækisins, segir styrkinn mikla viðurkenningu.
Já þetta er stærsti styrkur okkur vitanlega sem að hefur komið úr samkeppnissjóðum til landsins. Þannig að þetta er auðvitað bara mikil viðukennig fyrir nýsköpunarstarf sem á sér stað hér á landi. Ísland hefur auðvitað verið leiðandi í að fanga og farga kotvíoxíði og steinnrenna því í bergi þannig að þetta bara styrkir okkur enn í þeirri stöðu.
Styrkurinn kemur úr Nýsköpunarsjóði Evrópusambandsins og er veittur til að byggja nýja móttöku- og förgunarmiðstöð í Straumsvík. Stöðin á að heita Coda Terminal eða Sódastöðin. Þangað er áætlað að flytja koltvísýring úr útblæstri frá iðnaði í Evrópu með skipum.
Við munum svo tæma þau hérna á hafnarbakkanum yfir í svona geymslutanka sem verða bara staðsettir við hafnarbakkann og síðan munu lagnir leiða koltvíoxíðið útí basalthraunið sem er hérna á svæðinu í kringum okkur og þar munum við leysa koltvíoxíðið upp í vatni, dæla því ofan í basaltið og það verður að steini í gegnum náttúruleg ferli.
Gert er ráð fyrir að styrkupphæðin sé ríflega þriðjungur af heildarkostnaði verkefnisins og að starfsemi geti hafist um mitt ár 2026.
16 milljarða króna styrkur Evrópusambandsins til Carbfix er mikil viðurkenning fyrir íslenska nýsköpun, segir framkvæmdastýra fyrirtækisins. 